Προεπισκόπηση και εκτύπωση εγγράφου

Όταν πρόκειται να τυπώσετε ένα έγγραφο, μπορείτε να πατήσετε στο κουμπί Microsoft Office, να δείξετε την επιλογή Print (Εκτύπωση), και μετά να πατήσετε το κουμπί Quick Print. Τότε η εκτύπωση θα γίνει στον προεπιλεγμένο εκτυπωτή (ή στον εκτυπωτή αν υπάρχει μόνο ένας εγκατεστημένος στον υπολογιστή σας), θα εκτυπωθεί μια φορά ολόκληρο το έγγραφο και θα έχει και όλες τις άλλες προκαθορισμένες επιλογές.

Αν θέλετε να χρησιμοποιήσετε ένα διαφορετικό εκτυπωτή ή να αλλάξετε τις επιλογές εκτύπωσης, πατήστε το κουμπί Microsoft Office, και μετά πατήστε τη διαταγή Print για να εμφανίσετε το πλαίσιο διαλόγου Print. Μετά μπορείτε να καθορίσετε ποιόν εκτυπωτή θα χρησιμοποιήσετε, τι θα τυπώσετε και πόσα αντίτυπα, και να κάνετε άλλες αλλαγές στις ρυθμίσεις.

Συγκεκριμένα, στο πλαίσιο που βρίσκεστε όταν ανοίξει το πλαίσιο διαλόγου Print, μπορείτε να επιλέξετε τον αριθμό των αντιτύπων που θα εκτυπωθούν. Προεπιλογή είναι το ένα αντίτυπο ολόκληρου του εγγράφου.

Αν το έγγραφο αποτελείται από περισσότερες από μια σελίδες και θέλετε περισσότερα από ένα αντίτυπα, ακριβώς κάτω από τον αριθμό αντιτύπων που επιθυμώ να εκτυπώσω, υπάρχει η επιλογή collate, που είναι προεπιλεγμένη. Αυτό σημαίνει ότι κάθε αντίτυπο του εγγράφου θα εκτυπώνεται ολόκληρο μια φορά, πριν αρχίσει η εκτύπωση του δεύτερου αντιτύπου. αν επιθυμώ κάθε σελίδα του εγγράφου να εκτυπώνεται όσες φορές επιλέξω και μετά να ξεκινά η εκτύπωση της επόμενης και ούτε ο καθεξής, τότε θα ξε-επιλέξω το πλαίσιο collate.

Στο πλαίσιο αυτό μπορώ επίσης να επιλέξω:

Αν επιθυμώ σε κάθε φύλλο να εμφανίζονται μια ή περισσότερες σελίδες του εγγράφου, στην περιοχή Zoom.

Αν επιθυμώ να εκτυπώσω συγκεκριμένο κομμάτι του εγγράφου, όπως κάποιες συγκεκριμένες σελίδες, κάποια έκταση σελίδων, ή επιλεγμένο μέρος του εγγράφου, στην περιοχή Page Range.

Αν επιθυμώ εκτύπωση και στις δυο πλευρές μιας σελίδας, θα επιλέξω το κουτί Manual Duplex και θα ακολουθήσω τις οδηγίες που θα εμφανιστούν στην οθόνη μου.

Πριν την εκτύπωση ενός εγγράφου, σχεδόν πάντα θα θέλετε να ελέγχετε τι μορφή θα έχει στο χαρτί εμφανίζοντάς το σε προεπισκόπηση. Η προεπισκόπηση είναι απαραίτητη για πολυσέλιδα έγγραφα, αλλά είναι χρήσιμη ακόμα και σε μονοσέλιδα έγγραφα. Για να εμφανίσετε ένα έγγραφο σε προεπισκόπηση, πατήστε στο κουμπί Microsoft Office, βρες την επιλογή Print και στο υπομενού δώσε τη διαταγή Print Preview (προεπισκόπηση εκτύπωσης). Με την προβολή αυτή βλέπετε ακριβώς τη μορφή που θα έχει κάθε σελίδα του εγγράφου όταν τυπωθεί. Το Word εμφανίζει την καρτέλα Print Preview στην Ταινία, στην οποία υπάρχουν εργαλεία για τον έλεγχο κάθε σελίδας και για την αλλαγή ρυθμίσεων σε περίπτωση που δεν σας αρέσει αυτό που βλέπετε.

Χρησιμοποιώντας τα κουμπιά της ομάδας Page Setup (διαμόρφωση σελίδας) της καρτέλας Page Setup (διαμόρφωση σελίδας) της καρτέλας Print Preview, μπορείτε:

·         Να αλλάξετε τα περιθώρια ενός εγγράφου ώστε μια σελίδα να χωράει περισσότερες ή λιγότερες πληροφορίες, ή για να ελέγξετε τη θέση που θα εμφανιστούν οι πληροφορίες. Για να ορίσετε το μέγεθος του επάνω, κάτω. Αριστερού και δεξιού περιθωρίου πατήστε στο κουμπί Custom Margins και καθορίστε τα ρυθμίσεις που θέλετε στην καρτέλα Margins του πλαισίου διαλόγου Page Setup.

·         Για να αλλάξετε προσανατολισμό (Orientation) του εγγράφου, δηλαδή τον τρόπο με τον οποίο εμφανίζεται μια σελίδα στο χαρτί. Ο προεπιλεγμένος προσανατολισμός είναι ο προσανατολισμός πορτραίτου, στον οποίο το ύψος της σελίδας είναι μεγαλύτερο από το πλάτος της. Μπορείτε να ορίσετε τον προσανατολισμό σελίδας σε προσανατολισμό τοπίου, ή οριζόντιο (landscape), στον οποίο το πλάτος της σελίδας είναι μεγαλύτερο από το ύψος της.
Σημείωση: όλες οι σελίδες ενός εγγράφου έχουν τον ίδιο προσανατολισμό και τα ίδια περιθώρια, εκτός αν χωρίσω το έγγραφο σε ενότητες (sections), οπότε και μπορώ να καθορίσω διαφορετικά περιθώρια ή/και προσανατολισμό για κάθε ενότητα.

·         Να επιλέξετε το μέγεθος του χαρτιού που θέλετε να χρησιμοποιήσετε πατώντας το κουμπί Size (Μέγεθος) και διαλέγοντας μια επιλογή από τη συλλογή Paper Size (Μέγεθος Χαρτιού).